# Az Őrtorony hirdeti Jehova Királyságát

### A Wikipédiából, a szabad lexikonból.

Őrtornyok

Az Őrtorony hirdeti Jehova Királyságát - röviden: Őrtorony[1] - egy képekkel ellátott vallással foglalkozó újság, amelyet Jehova Tanúi adnak ki az Őrtorony Társulaton és annak leányvállalatain keresztül.

## [szerkesztés] Célja

Az újságot Jehova Tanúi használják a nyilvános előadásikon, hittérítő prédikálásaikban. Minden szám borítójának belső oldalán rajta van:

  „AZ ŐRTORONY CÉLJA Jehova Istennek, a világmindenség Szuverén Urának dicsőítése. Figyelemmel kíséri | a bibliai Jövendöléseket beteljesítő világeseményeket. Minden embert azzal a jó hírrel vigasztal, hogy Isten | Királysága nemsokára megsemmisíti azokat, akik embertársaikat elnyomorítják, a földet pedig paradicsom-|má változtatja. Arra buzdít, hogy higgyünk az Isten már most uralkodó Királyában, Jézus Krisztusban, | akinek kiontott vére örök élet elnyerését teszi lehetővé az emberek számára. Az Őrtorony, amelyet Jehova | Tanúi 1879 óta adnak ki, politikamentes és a Bibliára támaszkodik, amelyet tekintélynek ismer el.”

Az újság a kommunikációs csatornája Jehova Tanúi Vezető Testületének a hívek felé, itt közlik a doktrínákat és a szervezet működésével kapcsolatos előírásokat.

## [szerkesztés] Története

A kiadványt Charles Taze Russell kezdte el, aki 1879. július 1-jén kiadta az első Zion's Watch Tower and Herald of Christ's Presence című újságját. 1909-ben a név megváltozott:The Watch Tower and Herald of Christ's Presence. 1920-ban az Őrtorony Társulat újranyomtatta az 1879 és 1919 között megjelent számokat, amely 7 kötetet tett ki. Amerikában ma is úgy emlegetik ezeket: The Watchtower Reprints, számos csoportosulás újból kiadta ezeket a köteteket. 1939-ben újabb névváltoztatás következett be: The Watchtower and Herald of Christ's Presence, de 1940-től a ma is használt The Watchtower Announcing Jehovah's Kingdom címre váltottak.

Kezdetben az Őrtornyot és társát az Ébredjetek!-et alacsony, időről időre változó, területenként eltérő díjjért árusították. 1990. január 17-től az amerikai legfelsőbb bíróság megállapította, hogy a vallásos kiadványok sem mentesülhetnek az adózás alól. A Társulat többféle módon harcolt a döntés ellen (amicus curiae), de eredménytelenül; márciustól inkább ingyenessé tették az újságokat, és csak önkéntes adományokat fogadtak el érte. Ezzel a lépéssel egyszerűbbé tették a prédikációt, megkülönböztették magukat azoktól a vallási csoportoktól, amelyek a kereskedelmi alapokra helyezték a hitoktatást. A "Kingdom Ministry" (királyságszolgálati) becenevű kiadványuk májusi száma úgy értékeli az eseményeket, hogy nő a nyomás a világ felől a vallási szervezetükre, de világszerte akadályok nélkül folytathatják így is a prédikálásukat. Az 1990-es évek elején azonban még folytatódott több helyen is az árusítás, egyes helyeken még 2000-ben is, de mára teljesen ingyenessé vált és az előállítás teljesen önkéntes adományokból realizálódik.

## [szerkesztés] Terjesztés

Átlagosan 27 055 000 példány készül el 101 nyelven félhavonta és további 51 nyelven havonta. Ezek közül több mint 130 nyelven egyidejűleg (2006. januári adatok).

Az Őrtornyot maguk Jehova Tanúi terjesztik. Úgy írják le tevékenységüket, mint közszolgáltatás. Általában házról házra járásuk során ajánlják fel a magazint. Azonban megszólítanak embereket az utcán, orvosnál, munkahelyeiken. Gyakran otthagynak Őrtornyokat nyilvános helyeken. A Társulat nem tartja elfogadhatónak a nyílvános helyekre történő nagy csomag Őrtornyok kitételét, illetve a postaládákba szórólapként való elhelyezést.

## [szerkesztés] Tartalom

Hiperrealisztikus, boldogságtól túláradó festményekkel díszítik. A folyóirat minden száma tartalmaz két-három tanulmányozás céljára szolgáló cikket – ezeket a tanúknak át kell tanulmányozni, de az összejöveteleken is felolvasásra kerülnek; így a Föld minden tanúja ugyanazt a cikket tanulmányozza át egy adott hétvégén. A tanulmányozás-vezető - vagy segédje - ilyenkor felolvas minden bekezdést és felteszi a hozzátartozó kérdést, amelyre a gyülekezet tagjai válaszolnak a vezető felszólítására. Arra kapnak felszólítást, hogy saját szavaikkal válaszoljanak, használják az írásokat, különös tekintettel a cikkben foglaltak mindennapokban való hasznosíthatóságára.

Egy tipikus folyóiratcikk bibliai próféciáról, keresztény viselkedésről, erkölcsről vagy a vallás és Biblia történetéről szól.

Vannak visszatérő cikksorozatok is, mint az Élettörténet, vagy az Olvasók kérdései; minden év február elsejei (2004 előtt a januári) száma tartalmazza a világméretű szántóföldi jelentést, amely egy táblázat arról, hogy mely országban hány tanú él és hány órát prédikáltak. Minden negyedik hónapban van egy cikk amely összegzi a korábbi számok tartalmát Emlékszel? címmel. A november elsejei szám a Társulat támogatásának módjairól beszél.

Gyakran szólnak megerősítő cikkek olyan témákról, doktrínákról, amelyeket a kritikusok támadnak.

    További információk a tantételeikről a Jehova Tanúi szócikknél találhatóak.

## [szerkesztés] Kiadások

Őrtornyok

Az évek elteltével többféle kiadás is napvilágot látott, hogy Jehova Tanúi minél szélesebb körben tudják terjeszteni. 1976-ban már elérhető volt angol Braille-írással. 1988-ban magnókazettákon váltak elérhetővé az Őrtorony számai azok számára, akik kevésbbé vizuális beállítottságúak. 2003-ban amerikai jelnyelven váltak elérhetővé az Őrtornyok főcikkei, amelyeket 2004-ben DVD lemezre tettek. Válogatott cikkek szövege elérhetővé vált honlapjukon is. Továbbá CD lemezeken is kiadták MP3 - majd később audio cd - formátumban. 2005-ben brazil jelnyelven is megjelent. Már évek óta létezik magyar nyelven is a nagybetűs, magnókazettás változata.

## [szerkesztés] Szerzők

Egy írói bizottságot tart fenn a Társulat, aminek tagjai ellenőrzik az írások kutatását, a szerkesztést, a cikkek írásának alakulását. Általában a világ minden részén található fiókhivatalok (a Társulat leányvállalatai) saját írói bizottságai végzik a cikkek megírását, amelyeket a szerkesztői teamek néznek át nyelvtani, értelmezési, elválasztási hibák után kutatva. Ezután kerülnek lefordításra a különböző nyelvterületen lévő kiadásért felelős fiókhivatalok fordító bizottságánál. Az írók, szerkesztők stb. nevei sohasem kerülnek bele a magazinba - kivéve a nagyon személyes történetek - és a Vezető Testület neve alatt jelennek meg, továbbá a tartalom a szervezet ellenőrzött hivatalos álláspontját képviseli - így értelmetlen szerzőséget megállapítani.

## [szerkesztés] Külső hivatkozások

#### [szerkesztés] magyar

- A kiadó magyar nyelvre lefordított oldala

#### [szerkesztés] idegen nyelvű

- Régi Őrtorony előlapja
- Hivatalos oldal, ahol néhány cikk elolvasható
- Sioni Őrtorony kereshető referenciája
- Több teljes Őrtorony letölthető PDF formátumban

## [szerkesztés] Megjegyzések

1. ↑ Angolul: The Watchtower Announcing Jehovah's Kingdom; röviden: The Watchtower

Ezt a szócikket át kellene olvasni, ellenőrizni a szövegét, tartalmát. További részleteket a cikk vitalapján találhatsz.
A lap eredeti címe "http://hu.wikipedia.org../../../a/z/_/Az_%C5%90rtorony_hirdeti_Jehova_Kir%C3%A1lys%C3%A1g%C3%A1t_c481.html"

Kategóriák: Magyarországi sajtótermékek | Lektorálandó lapok | Lektorálandó lapok 2006 augusztusából

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Deutsch
- Ελληνικά
- Español
- Français
- Nederlands
- 日本語
- Polski
- Português
- Русский
- Suomi
- Svenska